Der var lang kø uden for Magasin i Aalborg, da dørene til det nye shoppingcenter gik op.

Efter 13 års fravær er Magsin tilbage i Aalborg. Torsdag formiddag klokken 10.00 slog stormagasinet dørene op til en helt ny forretning, der er en del af shoppingcentret Friis i Aalborgs midtby. Genåbningen i Aalborg sker efter massive investeringer hos forretningen i de senere år, som blandt andet indebærer moderniseringer og fokus på serviceoplevelsen samt nye brands på hylderne. Alt sammen efter en periode med god vækst hos virksomheden. Åbningen af det nye magasin sker samme år som Magasin fylder 150 år. - Fra vi har meldt ud, at vi valgte at åbne en forretningen heroppe, har interessen været fuldstændig enorm. Så jeg har ikke frygtet, at der ikke kom nogen, men det her er på alle mulige måder imponerende, siger Tina Mikkelsen, der er storemanager hos Magasin i Aalborg.